15/09/2020 | Administración LocalMunicipal
A Coruña
Oficialía Maior
Modificación de delegación de atribucións da Xunta de Goberno Local en áreas de goberno e órganos directivos

A N U N C I O Modificación delegación de atribucións da Xunta de Goberno Local en áreas de goberno e órganos directivos Na Xunta de Goberno Local, en sesión extraordinaria e urxente celebrada o 9 de setembro de 2020, adoptouse, entre outros, o acordo que a continuación se transcribe literalmente: “Primeiro. –Modificar o apartado II.3 e) do acordo da Xunta de Goberno Local en sesión do 28 de xuño de 2019, relativo ás delegacións específicas na Concellería de Economía, Facenda e Réxime Interior no sentido de modificar a delegación das atribucións como órgano de contratación nos expedientes tramitados pola Alcaldía nos Servizos de Cultura, Bibliotecas e Museos Científicos. Polo tanto, no parágrafo no que dí: II. DELEGACIÓNS ESPECÍFICAS NAS ÁREAS DE GOBERNO.3. Delegar na concellería de Economía, Facenda e Réxime Interior: [.] e) Os contratos administrativos e privados cuxa contía non exceda de trescentos mil € (300.000,00 €), IVE excluído, e cuxa duración non sexa superior a catro anos, sen prexuízo das delegacións conferidas aos tenentes de alcalde e aos concelleiros e órganos directivos. Exercerá tamén como órgano de contratación nos expedientes tramitados pola área de Alcaldía, ata o mesmo importe e duración. Substitúese pola seguinte redacción: e) Os contratos administrativos e privados cuxa contía non exceda de trescentos mil € (300.000,00 €), IVE excluído, e cuxa duración non sexa superior a catro anos, sen prexuízo das delegacións conferidas aos tenentes de alcaldesa e aos concelleiros e órganos directivos. Exercerá tamén como órgano de contratación nos expedientes tramitados pola área de Alcaldía, ata o mesmo importe e duración, coa única excepción das atribucións delegadas pola Xunta de Goberno Local no Coordinador xeral municipal. Segundo. –Modificar o apartado II.5 do acordo da Xunta de Goberno Local en sesión do 28 de xuño de 2019, relativo ás delegacións específicas na Concellería de Educación, Cultura e Memoria Histórica, no sentido de delegalo na Alcaldía ao ter asumido as atribucións relativas ao Servizo municipal de Bibliotecas. Polo tanto o parágrafo no que dí: 5. Delegar na concellería de Educación, Cultura e Memoria Histórica: A declaración como efectos non utilizables e conseguinte aprobación dos expedientes de expurgo de libros da rede de bibliotecas municipais para a súa destrución ou donativo a entidades sen fins de lucro ou usuarios da biblioteca, motivado pola súa deterioración ou desfase en relación ao progreso científico e/ou técnico aos cambios socio-políticos e culturais da sociedade. Substitúese pola seguinte redacción: 5. Delegar na Alcaldía: A declaración como efectos non utilizables e conseguinte aprobación dos expedientes de expurgo de libros da rede de bibliotecas municipais para a súa destrución ou donativo a entidades sen fins de lucro ou usuarios da biblioteca, motivado pola súa deterioración ou desfase en relación ao progreso científico e/ou técnico aos cambios socio-políticos e culturais da sociedade. Terceiro. –Modificar o apartado I. a) do acordo da Xunta de Goberno Local en sesión do 28 de xuño de 2019, relativo ás delegacións comúns aos órganos directivos para asumir os actos de xestión económica e de contratación que corresponden á Área de Alcaldía nos Servizos de Cultura, Bibliotecas e Museos Científicos. Polo tanto o parágrafo no que dí: I. DELEGACIÓNS COMÚNS AOS ÓRGANOS DIRECTIVOS da estrutura municipal executiva: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil € (12.000,00 €), IVE excluído en gastos de investimento e de trinta mil € (30.000,00 €), IVE excluído, en gastos correntes. Substitúese pola seguinte redacción: I. DELEGACIÓNS COMÚNS AOS ÓRGANOS DIRECTIVOS da estrutura municipal executiva: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil € (12.000,00 €), IVE excluído en gastos de investimento e de trinta mil € (30.000,00 €), IVE excluído, en gastos correntes. A anterior limitación non será de aplicación ao Coordinador xeral municipal que exercerá como órgano de contratación en todos os contratos administrativos e privados cuxa contía non exceda de sesenta mil € (60.000,00 €), IVE excluído, e cuxa duración non sexa superior a catro anos, tramitados pola área de Alcaldía nos Servizos de Cultura, Bibliotecas e Museos Científicos. Cuarto. –Modificar o apartado II do acordo da Xunta de Goberno Local en sesión do 28 de xuño de 2019, relativo ás delegacións comúns aos órganos directivos para incluir un parágrafo 6 relativo a delegacións específicas no Coordinador xeral municipal que asume os actos de xestión económica e de contratación que corresponden á Área de Alcaldía nos Servizos de Cultura, Bibliotecas e Museos Científicos. Polo tanto o parágrafo 6 terá a seguinte redacción: a) O desenvolvemento de todos os actos de xestión económica ata un importe de sesenta mil € (60.000,00 €), IVE excluído, así como a autorización e disposición do gasto correspondente, sempre que se realicen con cargo a partidas cuxa xestión corresponda á Área de Alcaldía nos Servizos de Cultura, Bibliotecas e Museos Científicos. Esta atribución inclúe a aprobación das contas xustificativas de gastos e das contas xustificativas de subvencións concedidas pola Área de Alcaldía, a devolución de fianzas constituídas dos pagos anticipados das subvencións concedidas, así como a aceptación de subvencións/convenios cuxa solicitude fora autorizada pola Alcaldesa sen limitación de contía, sen prexuízo da formalización, que se reserva a alcaldesa. Quinto. –Publicar o presente acordo no Boletín Oficial da Provincia e dar conta ao Pleno. Sexto. –Demorar a eficacia das delegacións incluídas no presente acordo ata a súa publicación no Boletín Oficial da Provincia e tamén para: – Actos administrativos afectados polo presente acordo e que estiveran na data de publicación no BOP no “portafirmas” da Concellería Delegada de Economía, Facenda e Réxime Interior. – Actos administrativos que, formando parte dun expediente de gasto, xa foran obxecto de fiscalización pola Intervención municipal ata a data de publicación no BOP, ou ben sexan consecuencia da referido fiscalización e deban ser obxecto de resolución de discrepancia en base ao establecido no artigo 217 do Texto refundido da lei reguladora das facendas locais, aprobado por Real decreto lexislativo 2/2004, do 5 de marzo. Sétimo. –Quedan revogadas as delegacións conferidas en acordos anteriores no que se opoñan ou contradigan ás conferidas no presente acordo”. A Coruña, a 9 de setembro de 2020. O concelleiro-secretario Suhaib Gaurean Kostina